Von er á 14 farþegavélum hingað til lands um helgina og er þetta ein stærsta ferðahelgin það sem af er þessu ári. Vélarnar eru meðal annars koma frá Þýskalandi, Hollandi og Bandaríkjunum. Viðbúið er að sóttvarnahótelin í Reykjavík fyllist á næstu dögum.
Umferð um Keflavíkurflugvöll hefur ekki verið jafn mikil síðan byrjun janúarmánaðar samkvæmt upplýsingum frá Isavia. Vélarnar sem lenda nú um helgina eru flestar á vegum Icelandair en einnig er von á vélum frá þýska flugfélaginu Lufthansa, spænska félaginu Vueling, Ungverska félaginu Wizz Air, lettneska félaginu AirBaltic og bandaríska félaginu Delta.
Áslaug Ellen Yngvadóttir annar umsjónarmanna sóttkvíarhótels við Þórunnartún segir viðbúið að gestum á hótelinu fjölgi hratt á næstu dögum.
Það er samt alltaf erfitt fyrir okkur að reikna út hvað koma margir frá degi til dags af því þetta er svo breytilegt. En í dag er ég að búast við 75 upp í 120 manns og á morgun örugglega enn þá fleirum heldur en í dag af því það er Póllandsvél og hún er rauð og það eru alltaf svo margir farþegar sem koma til okkar þaðan
Er pláss fyrir alla á hótelinu? Það verður pláss fyrir alla í dag og við erum með 147 herbergi laus eins og staðan er í dag þannig að við komum öllum fyrir núna. Og á morgun erum við að losa 110 herbergi þannig að ef við erum nógu snögg að þrífa þá verður pláss fyrir alla"
Tvö sóttkvíarhótel eru nú starfandi auk farsóttarhússins við Rauðarárstíg. Áslaug segir til skoðunar að opna nýtt hótel á mánudag.
Af því að þá eru öll flugin komin eftir helgina og þá erum við ekki að fara að tæma húsin
fyrr en eftir fimm daga og þá eru samt alltaf einhver flug að koma á virkum dögum og með þeim þá gætum við fyllt þessi tvö hótel
Sóttkvíarhótel í Reykjavík gætu fyllst á næstu dögum. Von er á 14 vélum til Keflavíkur um helgina og hafa ekki verið fleiri frá því í byrjun janúarmánaðar. 